خلیق ابراہیم خلیق

خلیق ابراہیم خلیق   (پیدائش: یکم فروری، 1926ء - وفات: 29 ستمبر، 2006ء) اردو کے ممتاز شاعر، افسانہ نگار، نقاد اور فلمساز تھے۔

 حالات زندگی 
خلیق ابراہیم خلیق یکم فروری، 1926ء کو حیدرآباد، دکن، برطانوی ہندوستان میں پیدا ہوئےخلیق ابراہیم خلیق، سوانح و تصانیف ویب، پاکستانص 975، پاکستان کرونیکل، عقیل عباس جعفری، ورثہ / فضلی سنز، کراچی، 2010ء۔ تقسیم ہند کے بعد انھوں نے کراچی میں سکونت اختیار کی اور پریس انفارمیشن ڈیپارٹمنٹ پاکستان کے اہتمام میں متعدد دستاویزی فلمیں بنائیں جن میں غالب، پاکستان اسٹوری، آرکیٹینکچرل ہیریٹیج آف پاکستان، ون ایکٹر آف لینڈ، پاتھ ویز ٹو پراسپیریٹی اور کوکونٹ ٹری شامل ہیں۔ وفات سے چند برس قبل ان کی خود نوشت سوانح عمری کا پہلا حصہ منزلیں گرد کی مانند کے نام سے شائع ہوئی۔ ان کی دیگر تصانیف میں کامیاب ناکام، عورت،مرد اور دنیا، اردو غزل کے پچیس سال اور اجالوں کے خواب شامل ہیں۔ انگریزی اور اردو کے شاعر حارث خلیق ان کے فرزند ہیں۔

 اعزازات 
حکومت پاکستان نے ان کی خدمات کے اعتراف کے طور پر انھیں تمغا امتیاز عطا کیا۔

 تصانیف 
 منزلیں گرد کی مانند (خود نوشت سوانح عمری)
 اُردو غزل کے پچیس سال (تنقید)
 اجالوں کے خواب (نظمیں)
 کامیاب ناکام (افسانے)
 عورت،مرد اور دنیا

 وفات 
خلیق ابراہیم خلیق 29 ستمبر، 2006ء کو کراچی، پاکستان میں وفات پا گئے اور سخی حسن کے قبرستان میں سپردِ خاک ہوئے۔

 حوالہ جات 

زمرہ:1926ء کی پیدائشیں
زمرہ:2006ء کی وفیات
زمرہ:اردو شعرا
زمرہ:اردو نثر نگار
زمرہ:بیسویں صدی کے شعرا
زمرہ:پاکستانی اردو شعرا
زمرہ:پاکستانی دستاویزی فلم ساز
زمرہ:پاکستانی شعرا
زمرہ:پاکستانی فلمساز
زمرہ:پاکستانی مسلم شخصیات
زمرہ:پاکستانی مصنفین
زمرہ:پاکستانی نثر نگار
زمرہ:فضلا جامعہ پنجاب
زمرہ:کراچی کی شخصیات
زمرہ:تمغائے امتیاز وصول کنندگان
زمرہ:مہاجر شخصیات
زمرہ:حیدرآبادی نژاد پاکستانی شخصیات